betalingstid
Store norske leksikon,Jus,Obligasjonsrett
Betalingstiden er det tidspunktet en betaling faktisk skjer. På dette tidspunktet inntrer de rettsvirkningene som er knyttet til betaling.
Ulike former for betalingstid Hva som regnes for å være betalingstiden (når betaling regnes for å ha skjedd), avhenger av hvordan betalingen foretas:  ved kontant betaling vil betalingstidspunktet være når betalingsmidlene (pengene) leveres. ved elektronisk overføring mellom kontoer der betaler og mottaker har konto i forskjellige banker, regnes betaling for å ha skjedd når beløpet er godskrevet (kommet frem til) mottakerens institusjon, selv om beløpet enda ikke er kommet inn på mottakerens konto.  ved elektronisk overføring mellom kontoer der betaler og mottaker har konto i samme bank, regnes betaling for å ha skjedd når beløpet er godskrevet mottakerens konto.   Bestemmelsene er regulert i finansavtaleloven.  Selv om det ikke direkte regulerer spørsmålet om når betaling har skjedd/betalingstiden, nevnes at dersom skyldneren er forbruker, anses en betalingfrist for avbrutt når forbrukeren har innledet en betalingsprosess i sin bank, selv om pengene enda ikke har gått ut fra forbrukerens konto. I praksis betyr det at forbrukeren må ha lagt et beløp til betaling i nettbanken før betalingsfristens utløp, forutsatt at forbrukeren har dekning på konto. Les mer i Store norske leksikon betaling Eksterne lenker Lovdata: Finansavtaleloven § 2-2